ไฟแนนซ์ทูเดย์
&#8220;คนที่รู้จักจุดหมายปลายทางของตนเอง คือคนที่เดินทางไปได้ไกลที่สุด&#8221;
13 ก.พ. 2555

“คนที่รู้จักจุดหมายปลายทางของตนเอง คือคนที่เดินทางไปได้ไกลที่สุด”
โดย..ต้นกล้า
ฮือฮา ปรบมือ เคาะโต๊ะกันลั่นในวงการที่ดินและพัฒนาอสังหาริมทรัพย์ในขณะนี้เห็นจะเป็นเรื่องที่ดิน 616 ไร่ บริเวณที่ดินที่โรงงานไทยแมล่อนเดิม เนื้อที่ 616 ไร่ ซึ่งส่วนหนึ่งเป็นของบรรษัทบริหารสินทรัพย์ไทย (บสท.) อีกส่วนหนึ่งเป็นของธนาคารไทยพาณิชย์ ส่วนหนึ่งเป็นของธนาคารกรุงไทย อีกส่วนของบริษัท บริหารสินทรัพย์สุขุมวิท รวม 4 รายมีสัดส่วนการถือครองเท่าๆ กัน ที่ “ผู้กองนัส” หรือ “ร้อยเอกมนัส พรหมเผ่า” นายทหารนอกราชการ ขนเงินมาจากไหนม่ายรุซื้อที่ดินไทยแมล่อนไป 3,200 ล้านบาท 
มาบัดนี้ ผู้กองนัส รับสตางค์ก้อนโตจากการนำที่ดินที่ซื้อมาในราคาต่ำไปขายหารายได้เข้ากระเป๋าไปแล้วเกินกว่า 1,800-2,000 ล้านบาท จากการขายที่ดินแปลงดังกล่าวออกไปร่วม 250-300 ไร่ สบายใจเฉิบ ว้าว...สุดยอดของนักขาย นักเจรจาจริงๆ
ตอนนี้สืบเสาะลงไปพบว่าคนที่ซื้อ เป็น บขส. ผู้กองนัสถือครองที่ดินอยู่แค่ 300 ไร่ และกำลังเจรจากับบริษัทพัฒนาที่ดินรายใหญ่อีก 50-100 ไร่ ส่วนที่เหลือแว่วว่าเขาและคณะมีแผนจะพัฒนาให้เป็นบ้านราคาหรู
“ผู้กองนัส” นายทหารนอกราชการคนนี้ในแวดวงธุรกิจถือว่าไม่ธรรมดาอย่างแน่นอน คุมตลาดใหญ่ 4 แห่ง และกำลังเข้าไปบริหารตลาดนัดจตุจักรตามคำขอของผู้ใหญ่ เป็นเจ้าของธุรกิจรถเมล์สายสำคัญย่านรังสิต ทั้งรถร้อนและรถ ปอ. กว่า 300 คัน เป็นเจ้าของโควตาสลากกินแบ่งรัฐบาล รายใหญ่ที่สุดในสี่แยกคอกวัว
อันว่าสลากกินแบ่งรัฐบาลปัจจุบันมีจำนวน 50 ล้านฉบับ และมีสลากบำรุงการกุศลอีกจำนวน 14 ล้านฉบับ รวมทั้งสิ้น 64 ล้านฉบับ ว่ากันว่าผู้กองนัสคว้าไปจัดสรรขายจำนวนไม่น้อยทีเดียว...
เป็นเจ้าของบริษัทอสังหาริมทรัพย์ที่กำลังสยายปีก ผุดโครงการกลางเมือง และล่าสุดกำลังเปิดโครงการอสังหาริมทรัพย์ขนาดใหญ่ริมแม่น้ำเจ้าพระยา มูลค่ากว่า 1,500 ล้านบาทแน่ะ ไม่ธรรมดาใช่ปะพี่น้อง
การเก็บค่าต๋งจากสถาบันการเงินเพิ่มจาก 0.4% คงทำให้คณะกรรมการนโยบายสถาบันการเงิน ที่ จรัมพร โชติกเสถียร กรรมการและผู้จัดการตลาดหลักทรัพย์ ผศ.จารุพรไวยนันท์ อาจารย์คณะพาณิชยศาสตร์และการบัญชี มหาวิทยาลัยธรรมศาสตร์ ต้องทำงานหนักขึ้นในการดูแลมิให้ธนาคารมาขึ้นค่าต๋งเอากับผู้บริโภค